《裴端公使君清席，赋得青桂歌送徐长史》
唐代·皎然

昔年攀桂为留人，今朝攀桂送归客。秋风桃李摇落尽，

为君青青伴松柏。谢公南楼送客还，高歌桂树凌寒山。

应怜独秀空林上，空赏敷华积雪间。昨夜一枝生在月，

婵娟可望不可折。若为天上堪赠行，徒使亭亭照离别。

作者简介：僧皎然（730-799），俗姓谢，字清昼，湖州（浙江吴兴）人，是中国山水诗创始人谢灵运的十世孙，唐代著名诗人、茶僧，吴兴杼山妙喜寺主持，在文学、佛学、茶学等方面颇有造诣。与颜真卿、灵澈、陆羽等和诗，现存皎然470首诗。多为送别酬答之作。情调闲适，语言简淡。皎然的诗歌理论著作《诗式》。